Renio

O renio ye un elemento quimico de numero atomico 75 situato en o grupo 7 d'a tabla periodica d'os elementos que tien como simbolo Re.

Ye un metal de transición blanco archent, pesato, que se troba rarament en a naturaleza. O renio s'obtiene como subproducto d'o tractamiento de minerals de molibdeno esencialment d'o mineral molibdenita. Ha estato o zaguer elemento que s'ha podito trobar en a naturaleza. S'emplega mas que mas fendo parti en catalizadors.

 Propiedaz prencipals 
O renio ye un metal de color blanco archent, brillant, y tien un d'os puntos de fusión mas altos de toz os metals, nomás por dezaga d'o tungsteno. Amás ye un d'os mas densos, nomas superato por o platín, o iridio y l'osmio. Se presenta en un amplo rango d'estatos d'oxidación: -1, +1, +2, +3, +4, +5, +6 y +7, estando os mas comuns u +7, +6, +4, +2 y -1.

Se gosa comercializar en forma de polvo, pero se puet obtener en forma compacta, con una mayor densidat. Cuan se fa calentar y se torna a enfríar, resulta estar dúctil por lo que se puet treballar con él. As aliacions de renio-molibdeno son superconductoras a 10 K.

Referencias

Categoría:Elementos quimicos
Categoría:Metals de transición
Categoría:Metals preciosos